Príloha 7

Pôsobenie zamestnancov Ministerstva pôdohospodárstva SR na ZÚ SR

	MP SR metodicky riadi 7 kmeňových zamestnancov, ktorí sú po dobu vyslania dočasne preložení na MZV SR. Vyslaní zamestnanci plnia úlohy vyplývajúce z členstva SR vo FAO (1 zamestnanec na ZÚ SR Rím), v OECD (1 zamestnanec na  SM SR pri OECD v Paríži) a v EÚ (5 zamestnancov na SZ SR pri EÚ v Bruseli). 
	MP SR má záujem posilniť svoju prítomnosť na vybraných obchodno-ekonomických oddeleniach v krajinách s perspektívou získania respektívne rozšírenia odbytového priestoru pre poľnohospodárske produkty (OBEO Praha, OBEO Moskva, OBEO Kyjev, OBEO Varšava, OBEO Budapešť). 
	Rezort pôdohospodárstva má aj naďalej záujem o obsadenie pozície na úseku WTO SM pri OSN v Ženeve v súvislosti so stále prebiehajúcimi negociáciami v rámci WTO/DDA (stále neukončené rokovania kola z Dohy), pričom si je vedomý toho, že bude potrebné vyčleniť prostriedky z rozpočtovej kapitoly MP SR na vyslanie svojho zamestnanca na túto pozíciu.